Diari Oficial de la Generalitat Valenciana


Sumari del DOGV 8327, del 28-06-2018 (2018/6310)

RESOLUCIÓ de 26 de juny de 2018, de la Presidència de la Generalitat, per la qual es prorroga una beca per a la realització de pràctiques professionals en matèria d'informàtica en les dependències de la Sotssecretaria, per als exercicis 2018 i 2019.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6310


Data del document
:   26-06-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública

RESOLUCIÓ de 26 de juny de 2018, de la Presidència de la Generalitat, per la qual es prorroga una beca per a la realització de pràctiques professionals en matèria d'informàtica en les dependències de la Sotssecretaria, per als exercicis 2018 i 2019. [2018/6310]  
Vista la Resolució de 5 d'abril de 2017, de la Presidència de la Generalitat, per la qual es van convocar quatre beques per a la realització de pràctiques professionals en matèria d'informàtica en les dependències de la Sotssecretaria de la Presidència de la Generalitat. (DOGV 8018, 10.04.2017), així com la Resolució de 21 de juny de 2017, de la Presidència de la Generalitat, (DOGV 8069, 23.06.2017), per la qual es van adjudicar les dites beques a Oscar Sancho Cebolla, Joan Evarist Vicente Girona i Marcos Fernández Andreu, per un període de duració de 12 mesos.  
El punt quart, apartat 3, de la referida Resolució de 5 d'abril de 2017 establix que el període de duració de les beques podrà prorrogar-se, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle.  
Considerant que Marcos Fernández Andreu va renunciar amb efectes de 28 de febrer de 2018, Oscar Sancho Cebolla va renunciar amb efectes de 21 de maig de 2018, i que Joan Evarist Vicente Girona finalitza el seu període de beca el 25 de juny de 2018.  
A la Sotssecretaria de la Presidencia, en virtut del que establix el Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, li correspon exercir les funcions previstes en l'article 69 de la Llei 5/1983, de 30 de desembre, del Consell, i ostenta la competència respecte als serveis comuns de la Presidència. Per tot això considera convenient i adequat prorrogar la corresponent beca en matèria d'informàtica al becari que la disfruta en l'actualitat.  
Considerant que la consignació pressupostària existent en la línia S4002000 del programa 121.40, del capítol IV dels pressupostos de la Generalitat per a 2018 possibilita la pròrroga de la referida beca.  
  
En virtut d'allò que s'ha exposat, resolc:  
  
Primer  
Prorrogar el període de duració de la beca de pràctiques professionals en matèria d'informàtica al becari que la disfruta en l'actualitat, Joan Evarist Vicente Girona.  
  
Segon  
El període de pròrroga serà d'un any, comprés entre el 26 de juny de 2018 i el 25 de juny de 2019, ambdós inclosos.  
  
Tercer  
Autoritzar i disposar el crèdit, a favor de les persones beneficiàries de les referides beques, amb càrrec a l'aplicació pressupostària 56.46.62.123.88.4, línia S4002000, amb la distribució següent:  
Anualitat 2018: 6.546,97 euros.  
Anualitat 2019: 6.205,91 euros.  
  
Quart  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant de l'òrgan que ha dictat l'acte, en el termini d'un mes a comptar des de l'endemà de la publicació d'aquesta resolució. No obstant això, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació. Tot això sense perjudici que s'utilitze qualsevol altra via que es considere oportuna.  
  
València, 26 de juny de 2018.- El president de la Generalitat, p. d. (R 12.02.2016; DOGV 17.02.2016), el sotssecretari: Emili Josep Sampio Morales.